Komisijos Reglamentas (EEB) Nr. 2988/91
1991 m. spalio 11 d.
iš dalies pakeičiantis Reglamentą (EEB) Nr. 1538/91, nustatantį išsamias Reglamento (EEB) Nr. 1906/90 dėl tam tikrų prekybos paukštiena standartų įgyvendinimo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1990 m. birželio 26 d. Tarybos reglamentą (EEB) Nr. 1906/90 dėl tam tikrų prekybos paukštiena standartų [1], ypač į jo 9 straipsnį,
kadangi Komisijos reglamento (EEB) Nr. 1538/91 [2] 8 straipsnyje pateikiamos išsamios neprivalomo sušaldytos ir greitai sušaldytos paukštienos skirstymo į kategorijas pagal masę taisyklės; kadangi vos pradėjus taikyti šias nuostatas atsirado kliūčių importuoti iš trečiųjų šalių paukštieną, įpakuotą prieš įsigaliojant šiam reglamentui; kadangi jo 8 straipsnio taikymas dėl to turėtų būti atidėtas iki 1992 m. kovo 1 d.;
kadangi Paukštienos ir kiaušinių vadybos komitetas nepateikė savo nuomonės per jo pirmininko nustatytą laiką,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1538/91 15 straipsnis pakeičiamas taip:
"15 straipsnis
Šis reglamentas įsigalioja 1991 m. birželio 20 d.
Jis taikomas nuo 1991 m. liepos 1 d.
Importui iš trečiųjų šalių 8 straipsnis taikomas nuo 1992 m. kovo 1 d.
Tačiau iki 1991 m. gruodžio 31 d. ūkio subjektai gali pakuoti produktus, kuriems taikomas šis reglamentas, į pakavimo medžiagą, ant kurios yra Bendrijos arba nacionaliniuose teisės aktuose, taikytinuose iki tol, kol įsigalios šis reglamentas, numatytos nuorodos. Šiais produktais galima prekiauti iki 1992 m. gruodžio 31 d."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1991 m. spalio 11 d.